Groot aardbewing naby Japan; geen tsunami-waarskuwingOgasawara-eilande naby Japan (ogasawara.com) ŉ Sterk, maar diep aardbewing het Japan se Ogasawara-eilande getref, maar die owerhede het gesê daar is nie ŉ risiko vir ŉ tsunami nie. Volgens Japan se meteorologiese agentskap het die aardbewing Saterdag om 20:24 plaasgevind op ŉ diepte van 590 km. Die USGS het gesê die aardbewing het ŉ magnitude van 7.8 gehad teen ŉ diepte van 678 km. Die openbare uitsaaier NHK het gesê daar is nie dadelik berigte van beserings of skade ontvang nie. Die meteorologiese agentskap het nie ŉ tsunami-waarskuwing uitgereik nie. Die Ogasawara-eilande is ongeveeer 1 000 km suid van Tokio.